Laul
Laul,

kui ma Tartust läksin Riia poole, oma vanemaid vaatama ; tehtud on see laul Tuule kõrtsis.

Jumalaga nüüd, meie maa! 

Ei ma nüüd kõnni

Sinu kasemetsadessa,

Kus lilled on õitsemas

Ja laulemas linnud

Ilusti puude varjulla.

Sagedasti istsin

Tasase oja kaldal,

Mõteldes teie pääle, 

Mu hallid vanemad!

Sinu halli pääke

Tuleb ikka mu meele

Kui päike õitsemas üles

Kui päikse silm on minemas

Suure Looja sülle,

Armas isakene!

Emakene, vend ja õde,

Teie juure nüüd tulen.

Jumalaga, meie maa,

Ilusam päeva mulle paistab

Hella vanemate majas.

Allikas: Kristjan Jaak Peterson. "Laulud, päevaraamat ja kirjad". Tartu: Eesti Kirjanduse Seltsi koolikirjanduse toimkond, 1922
Luuletused